b'\n_START_ARTICLE_\nMartin \xc4\x8cokl\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1931 na zagreb\xc5\xa1ki Kmetijsko-gozdarski fakulteti. V letih 1934\xe2\x88\x921940 je delal pri banski upravi in Kmetijski zbornici v Ljubljani. Med vojno je bil v ujetni\xc5\xa1tvu, nazadnje interniran v tabori\xc5\xa1\xc4\x8du v Dachauu. Po kon\xc4\x8dani vojni je delal na Ministrstvu za gozdarstvo v Ljubljani, od 1948 na In\xc5\xa1titutu za gozdno in lesno gospodarstvo Slovenije, v letih 1964\xe2\x88\x921977 pa je bil izredni profesor za dendrologijo na ljubljanski Biotehni\xc5\xa1ki fakulteti. Izpopolnjeval  in racionaliziral je metode za urejanje gozdov, meritev lesnih zalog in prirastka lesa ter prou\xc4\x8deval dejavnike, ki vplivajo na gozdni donos. Objavil je ve\xc4\x8d knji\xc5\xbenih del, \xc5\xa1tevilne razprave in \xc5\xa1tudije. Prejel je Jesenkovo priznanje. Umrl je v starosti 107 let, kar je ena najvi\xc5\xa1jih starosti, ki jo je do\xc5\xbeivel kak\xc5\xa1en Slovenec doslej.'